en en cy fr cy cy ast cy en fr cy cy cy cy cy cy cy cy cy cy cy es en cy cy cy cy en oc cy cy cy cy cy en oc cy cy cy en oc cy cy cy cy en oc en cy cy cy en cy en cy es en en cy cy cy cy cy en en en cy en
Toggle navigation Dawns i Bawb
Gweledigaeth Dawns i Bawb -
Mae pawb yn gallu dawnsio
Trwy ymateb i anghenion ein cyfranogwyr, gallwn sichrau bod dawns yn hygyrch i bawb
Ein blaenoriaeth yw cynnig darpariaeth dawns Gymraeg neu ddwyieithog o safon uchel
Mae dawns yn adlewyrchu, yn llywio, yn siapio ac yn dylanwadu ar hunaniaeth ddiwylliannol Cymru, gan roi synnwyr o le i bobl a’r cyfle ar gyfer hunan-fynegiant di-eiriau
Mae ymateb, holi, herio ac arbrofi wrth wraidd ein gwaith
Mae partneriaethau â buddiannau cryf yn hanfodol i fwy o ddatblygiadau a chyflawniadau
Mae gan dawns y potensial i gael effaith bositif a chadarnhaol ar fywydau unigolion a chymunedau
Mae dawns yn gallu cyfrannu’n gadarnhaol at sawl agenda yn cynnwys iechyd a lles, cynhwysiad cymdeithasol, hunaniaeth ddiwylliannol ac economi ac adfwyio
Mae cymryd risg yn rhan bwysig o ddatblygu rhaglen gweithgaredd gyffrous, berthnasol, creadigol a gwreiddiol
Fel un o’r unig sefydliadau dawns gymunedol yng Nghymru sy’n gweithio’n bennaf trwy gyfrwng y Gymraeg, mae gennym rôl a chyfrifoldeb i gynnal darpariaeth dawns gref a grymusol yn y Gymraeg, ac yn credu y gall dawns fod yn cyfrwng cadarnhaol i bobl archwilio a dathlu eu hiaith a hunaniaeth.
Catherine - Cyfarwyddwr Artistig / Prif Swyddog Gweithredol
Dechreuais ddawnsio yn 11 oed gyda grwp dawns ieuenctid lleol ac yn 2000, enillais BA (Anrh) Dawns Cyfoes o Brifysgol De Montfort, Caerlyr.
Rwyf wedi gweithio fel Artist Dawns yn y Gymuned a Choreograffydd ers dros 16 mlynedd.
Mae Dawns Gymunedol yn angerdd mawr i mi ac nid oes dim yn fwy diddorol na phleserus i mi na thystio pobl o bob oed a gallu yn mynegi eu hunain drwy symud. Rwy'n credu'n gryf y gall unrhyw un ddawnsio ac rydw i'n caru bod ein proffesiwn yn cynnig y cyfleoedd i bobl ddarganfod hyn.
Fiona - Rheolwr Gweinyddol
Mae fy nghefndir mewn rheolaeth theatr broffesiynol. Gweithiais fel Rheolwr Gwerthiant a Marchnata yn Theatr Gwynedd, Bangor, theatr dderbyn oedd yn cyflwyno rhaglen eclectig o ddigwyddiadau celfyddydol rhwng 1989-2008.
Roeddwn hefyd yn gweithio i 'Gwmni Theatr Gwynedd’ oedd yn cynhyrchu gwaith theatr o safon oedd yn teithio Cymru tan 2008. Sioeau megis 'Awe Bryncoch' fersiwn theatr o'r gyfres gomedi poblogaidd S4C 'C'Mon Midffild’ y clasuron Anton Chekhov - 'Y Gelli Geirios' - (The Cherry Orchard), Tennessee Williams 'Y Werin Wydr (The Glass Menagerie) ynghyd a llawer mwy o glasuron Cymreig fel 'William Jones' a 'Y Twr'.
Ers 2008 rwyf yn gweithio fel Rheolwr Gweinyddol i Ddawns i Bawb. Mae'r gwasanaeth mae Dawns i Bawb yn ei ddarparu ar gyfer pob grŵp cymdeithasol yn enwedig dawns o fewn y byd addysg yn rhoi boddhad gyrfa i mi. Mae’r prosiectau addysgiadol yn dangos dawns fel cyfrwng pwerus lle y gellir mynd ar afael ar faterion o bwys.
Yr wyf yn ffodus i weithio yn y byd celfyddydol ac yn credu fod y Celfyddydau ymhob ffurf yn gallu gwneud gwahaniaeth i fywydau pobl.
Emma-Jane Sutcliffe - Uwch-ymarferwr Datblygu Dawns
Mae dawns wedi bod yn rhan o fy mywyd i ers yr oeddwn i’n ifanc, ac mi rydw i’n ei ystyried yn fraint o’r mwyaf i fod â gyrfa yn y gelfyddyd. Rydw i wedi gweithio gyda Dawns i Bawb ers 2002, pan ddechreuais i fel ymarferwr dawns llawrydd, ac erbyn hyn rydw i’n Uwch-ymarferwr y cwmni. Ar wahân i gynnal nifer fawr o wahanol brosiectau ar gyfer grwpiau o bob math, rydw i hefyd erbyn hyn yn arwain ac yn mentora ein cynllun prentisiaeth newydd.
Wrth weithio gyda chymunedau ac mewn gwahanol gyd-destunau addysgol mi fydda’ i’n cael fy syfrdanu gan yr hyn mae pobl yn ei gyflawni a’r effaith gadarnhaol mae dawns yn gallu ei gael ar eu bywydau; mae o’n destun rhyfeddod cyson i mi.
Nicola - Cymorthydd Gweinyddol
Mae fy nghefndir yn y Gwasanaeth Sifil ac wedi gweithio i'r Swyddfa Gymreig a Llywodraeth Cynulliad Cymru am gyfanswm o 25 mlynedd. Rwyf wedi bod yn gweithio yn y 3ydd Sector dros y 6 mlynedd diwethaf, i Blant yng Nghymru i ddechrau ac yn fwy diweddar i Dawns i Bawb.
Rwyf wastad wedi bod yn hoff o ddawnsio (er nad ydw i'n dda iawn am wneud!) ac yn credu'n gryf y dylai pawb gael y cyfle i brofi a mwynhau dawns.
Rwy'n falch iawn o'r ffaith bod Dawns i Bawb yn gweithio yn y gymuned leol ac yn rhoi cyfle i bobl o bob oed a chefndir, yn ogystal â grwpiau dan anfantais, a'r rhai sydd ag anableddau gymryd rhan ac elwa o ddawns.
Ardal Dawns i Bawb
Mae’r ardal y mae Dawns i Bawb yn gweithio ynddi’n un o harddwch ac ysbryd eithriadol. Mae hi’n ardal eang iawn â’i rhan fwyaf yn wledig ac yn fynyddig. Mae sicrhau mynediad i’n sesiynau felly’n golygu llawer iawn o deithio.
Mae hi hefyd yr ardal â’r incwm cyfartalog lleiaf yn y DU, sy’n cael effaith mawr ar gynaliadwyedd Dawns i Bawb. Mae’r angen i sicrhau mynediad, a’r teithio sydd ymhlwm â hynny, yn golygu bod cost cynnal sesiynau’n uwch na mewn ardaloedd eraill, sydd yn her i ni. Ond rydyn ni isio gwneud mwy, a dyna pam y bu i ni sefydlu Cynllun Prentisiaeth a Rhaglen Arweinwyr Ifanc er mwyn hyfforddi mwy o bobl i weithio – gyda chefnogaeth Dawns i Bawb – yn eu cymunedau.
Mae gan ogledd Cymru hunaniaeth ranbarthol sy’n arbennig iddi hi ei hun. Iaith cyntaf yr ardal ydi’r Gymraeg ac mae’n hanfodol ein bod yn darparu sesiynau a gweithgareddau yn y Gymraeg.
Polisi Preifatrwydd Dawns i Bawb - cliciwch yma
Dawns i Bawb, Uned 2, Galeri, Doc Victoria, Caernarfon, LL55 1SQ, Cymru
Ffôn: +44 (0) 1286 685 220 | E-bost: post@dawnsibawb.org
© 2018 Dawns i Bawb - Gwefan gan Delwedd